కశికా కపూర్

కశికా కపూర్ (జననం 2006 ఫిబ్రవరి 18), భారతీయ నటి, మోడల్. ఆమె శిక్షణ పొందిన కథక్ నర్తకి, గాయని. స్విమ్మింగ్, త్రో బాల్, బాస్కెట్‌బాల్ మొదలైన క్రీడలలో జాతీయ స్థాయి క్రీడాకారిణి కూడా. ఆమె ముంబైలోని జెఫ్ గోల్డ్‌బెర్గ్ స్టూడియోలో, ఆ తరువాత ప్రసిద్ధ న్యూయార్క్ ఫిల్మ్ అకాడమీ నుండి నటనలోనూ శిక్షణ తీసుకుంది. మోడల్ గా కొన్ని వాణిజ్య ప్రకటనలలోనూ నటించింది.

ఆమె బాలీవుడ్, తెలుగు సినిమాలతో పాటు మ్యూజిక్ వీడియోలకు కూడా ప్రసిద్ధి చెందింది. ఆమె ఆయుష్మతి గీతా మెట్రిక్ పాస్ (2024)తో బాలీవుడ్‌లో అరంగేట్రం చేసింది. ఆమె ఎల్‌వైఎఫ్: లవ్ యువర్ ఫాదర్ (2025)తో తెలుగు చిత్ర ప్రవేశం చేసింది. డజనుకు పైగా మ్యూజిక్ వీడియోలలో కథానాయికగా చేసింది.

 ప్రారంభ జీవితం 
కశిక 2006 ఫిబ్రవరి 18న ముంబైలో దీపక్ టేక్చందాని, దివ్య రీతూ కపూర్ దంపతులకు జన్మించింది, ఆమెకు సాక్షి టేక్చందాని కపూర్ అనే సోదరి కూడా ఉంది.

కశిక జమునాబాయి నర్సరీ పాఠశాలలో చదివి, ఆ తరువాత ఎన్ఎంఐఎంఎస్ డీమ్డ్-టు-బి-యూనివర్శిటీ నుండి దూర విద్య ద్వారా బ్యాచిలర్ ఆఫ్ బిజినెస్ అడ్మినిస్ట్రేషన్ (బిబిఎ) డిగ్రీ పొందింది. ముంబై లోని జెఫ్ గోల్డ్బెర్గ్ స్టూడియోలో ఆరు నెలలు నటనలో శిక్షణ పొంది, న్యూయార్క్ ఫిల్మ్ అకాడమీలో మూడేళ్ల ప్రొఫెషనల్ యాక్టింగ్ కోర్సును పూర్తి చేసింది.

 ఫిల్మోగ్రఫీ 

 సినిమా 
సంవత్సరంశీర్షికపాత్రభాషమూలం2024ఆయుష్మతి గీతా మెట్రిక్ పాస్గీతాహిందీ2025ఎల్వైఎఫ్: లవ్ యువర్ ఫాదర్స్వీటీతెలుగు

 మూలాలు 

వర్గం:2006 జననాలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు